**Opakovanie.**

**Obvod štvorca**

Obvod štvorca vypočítame **sčítaním** všetkých jeho strán.

Vieme, že štvorec má všetky štyri strany rovnaké : **a + a + a + a**.

Môžeme to zapísať aj v tvare násobenia : **4 . a** .

Obvod a strany štvorca označujeme malými písanými písmenami. Strany štvorca vždy označujeme zľava doprava. Keďže sú všetky strany rovnaké stačí označiť iba dve strany malými písanými písmenami **a**.

Vrcholy obdĺžnika označujeme veľkými tlačenými písmenami zľava doprava ABCD (KLMN, OPRS ...).

**O**bvod = chodím **o**kolo.

D C

**a**

A **a** B

Na výpočet obvodu štvorca použijeme vzorec. Obvod označujeme malým písaným písmenom **o.**

**Vzorec** pre výpočet obvodu je:

**o = a + a + a + a** alebo **o = 4 . a**

Príklad:

Vypočítajte obvod štvorca ABCD, ak **|AB| = 6 cm**  (čítame: dĺžka úsečky AB sa rovná) alebo môžeme zapísať **a = 6 cm (**čítame: strana a má 6 centimetrov**)**

**Postup:**

Pri výpočte obvodu je potrebný **zápis, náčrt, výpočet, odpoveď.**

**Zápis** môže byť dvoma spôsobmi.

**Náčrt** robíme voľnou rukou s vyznačením vrcholov a strán.

**Výpočet** je podľa daných dĺžok strán a daného vzorca.

**Odpoveď** napíšeme z otázky odzadu (dodržíme správny slovosled).

|  |
| --- |
| **Zápis:**    |AB| = 6 cm alebo a = 6 cm  o = ? cm o = ? cm      **Náčrt:**  D C  **a**    A **a** B  **Výpočet:**  o = |AB| + |BC| + |CD| + |DA| o = 4 . a  o = 6 + 6 + 6 + 6 o = 4 . 6  o = 24 cm o = 24 cm  **Odpoveď:** Obvod štvorca je 24 cm. |

1. Vypočítajte obvod štvorca MNOP, ak |MN|=75mm.
2. Do izby tvaru štvorca so stranou 450 cm položil majiteľ plávajúcu podlahu. Koľko metrov okrajových líšt potrebuje na orámovanie okrajov podlahy?